LIITE II

Ainesosaluokat (CMC)

EU-lannoitevalmisteen on koostuttava yksinomaan sellaisista ainesosista, jotka täyttävät yhden tai useamman tässä liitteessä luetellun ainesosaluokan (CMC) vaatimukset.

Ainesosat ja niiden tuottamiseksi käytettävät panosmateriaalit eivät saa sisältää mitään ainetta, jolle on vahvistettu enimmäisraja-arvo liitteessä I, sellaisessa määrin, että EU-lannoitevalmisteen osalta kyseisen liitteen jonkin sovellettavan vaatimuksen noudattaminen vaarantuu.

I OSA

AINESOSALUOKKIEN (CMC) NIMET

Ainesosaluokka (CMC) 1: Ensiömateriaalista koostuvat aineet ja seokset

Ainesosaluokka (CMC) 2: Kasvit, kasvien osat tai kasviuutteet

Ainesosaluokka (CMC) 3: Komposti

Ainesosaluokka (CMC) 4: Tuorekasvimädäte

Ainesosaluokka (CMC) 5: Muu mädäte kuin tuorekasvimädäte

Ainesosaluokka (CMC) 6: Elintarviketeollisuuden sivutuotteet

Ainesosaluokka (CMC) 7: Mikro-organismit

Ainesosaluokka (CMC) 8: Ravinnepolymeerit

Ainesosaluokka (CMC) 9: Muut polymeerit kuin ravinnepolymeerit

Ainesosaluokka (CMC) 10: Asetuksessa (EY) N:o 1069/2009 tarkoitetut johdetut sivutuotteet

Ainesosaluokka (CMC) 11: Direktiivissä 2008/98/EY tarkoitetut sivutuotteet

II OSA

AINESOSALUOKKIIN (CMC) LIITTYVÄT VAATIMUKSET

Tässä osassa määritellään ainesosat, joista EU-lannoitevalmisteiden on yksinomaan koostuttava.

AINESOSALUOKKA (CMC) 1: ENSIÖMATERIAALISTA KOOSTUVAT AINEET JA SEOKSET

1. EU-lannoitevalmiste voi sisältää aineita ja seoksia, paitsi seuraavia ( 1 ) a) direktiivissä 2008/98/EY tarkoitettu jäte, b) aineet tai seokset, jotka ovat lakanneet olemasta jätettä yhdessä tai useammassa jäsenvaltiossa direktiivin 2008/98/EY 6 artiklan osaksi kansallista lainsäädäntöä saattavien kansallisten toimenpiteiden nojalla, c) sellaisista lähtöaineista muodostuneet aineet, jotka ovat lakanneet olemasta jätettä yhdessä tai useammassa jäsenvaltiossa direktiivin 2008/98/EY 6 artiklan osaksi kansallista lainsäädäntöä saattavien kansallisten toimenpiteiden nojalla, tai tällaisia aineita sisältävät seokset, d) direktiivissä 2008/98/EY tarkoitetut sivutuotteet, e) asetuksessa (EY) N:o 1069/2009 tarkoitetut eläimistä saatavat sivutuotteet tai niistä johdetut tuotteet, f) polymeerit, g) komposti tai h) mädäte.

2. Kaikki EU-lannoitevalmisteeseen sellaisenaan tai seoksena sisällytettävät aineet on pitänyt rekisteröidä asetuksen (EY) N:o 1907/2006 ( 2 ) mukaisesti asiakirja-aineistoon, joka sisältää a) asetuksen (EY) N:o 1907/2006 liitteissä VI, VII ja VIII säädetyt tiedot, ja b) asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei sitä nimenomaisesti koske jokin asetuksen (EY) N:o 1907/2006 liitteessä IV tai kyseisen asetuksen liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

3. Jos aine tai yksi seoksen aineista on tarkoitettu parantamaan EU-lannoitevalmisteen sisältämien hivenravinteiden käyttökelpoisuutta kasveille pitkällä aikavälillä, kyseisen aineen on oltava joko kelaatinmuodostaja tai kompleksinmuodostaja, ja sovelletaan seuraavia sääntöjä: a) Kelaatinmuodostaja on orgaaninen aine, joka koostuu molekyylistä, i) jolla on kaksi tai useampaa kohtaa, jotka luovuttavat elektronipareja siirtymämetallin (sinkki (Zn), kupari (Cu), rauta (Fe), mangaani (Mn), magnesium (Mg), kalsium (Ca) tai koboltti (Co)) keskuskationille, ja ii) joka on riittävän laaja muodostamaan viisi- tai kuusijäsenisen syklisen rakenteen. EU-lannoitevalmisteen on pysyttävä vakaana Hoagland-standardiliuoksessa, jonka pH on 7 ja 8, vähintään kolme päivää. b) Kompleksinmuodostaja on orgaaninen aine, joka muodostaa litteän tai steerisen rakenteen siirtymämetallin (sinkki (Zn), kupari (Cu), rauta (Fe), mangaani (Mn) tai koboltti (Co)) yhden kahden- tai kolmenarvoisen kationin kanssa. EU-lannoitevalmisteen on pysyttävä vakaana vesiliuoksessa, jonka pH on 6 ja 7, vähintään yhden päivän.

4. Jos aine tai yksi seoksen aineista on tarkoitettu parantamaan EU-lannoitevalmisteen ravinteiden vapautumista hidastamalla tai estämällä tiettyjen mikro-organismi- tai entsyymiryhmien toimintaa, kyseisen aineen on oltava nitrifikaatioinhibiittori, denitrifikaatioinhibiittori tai ureaasi-inhibiittori, ja sovelletaan seuraavia sääntöjä: a) Nitrifikaatioinhibiittorin on estettävä ammoniumtypen (NH3-N) biologinen hapettuminen nitriittitypeksi (NO2-) ja näin hidastettava nitraattitypen (NO3-) muodostumista. Ammoniumtypen (NH3-N) hapettumisaste mitataan sen mukaan, i) miten ammoniumtyppi (NH3-N) häviää, tai ii) mikä on nitriittitypen (NO2-) ja nitraattitypen (NO3-) tuotannon summa suhteessa aikaan. Verrattuna vertailunäytteeseen, johon nitrifikaatioinhibiittoria ei ole lisätty, maanäytteessä, joka sisältää nitrifikaatioinhibiittorin, on osoitettava 20 prosentin vähennys ammoniumtypen (NH3-N) hapettumisasteessa 14 vuorokautta käytön jälkeen suoritetun analyysin perusteella ja 95 prosentin luotettavuustasolla. Vähintään 50 prosenttia EU-lannoitevalmisteen kokonaistyppipitoisuudesta (N) on koostuttava typen (N) ammonium- (NH4 +) ja ureamuodoista (CH4N2O). b) Denitrifikaatioinhibiittorin on estettävä typpioksiduulin (N2O) muodostuminen hidastamalla nitraatin (NO3)- muuttumista ditypeksi (N2) tai pysäyttämällä muuttuminen, ilman että tämä vaikuttaa toimintoperusteisessa tuoteluokassa (PFC) 5(A) kuvattuun nitrifikaatioprosessiin. Verrattuna vertailunäytteeseen, johon denitrifikaatioinhibiittoria ei ole lisätty, in vitro -testissä, joka sisältää denitrifikaatioinhibiittorin, on osoitettava 20 prosentin vähennys typpioksiduulin (N2O) vapautumisasteessa 14 vuorokautta käytön jälkeen suoritetun analyysin perusteella ja 95 prosentin luotettavuustasolla. c) Ureaasi-inhibiittorin on estettävä ureaasientsyymin hydrolyyttinen toiminta urean (CH4N2O) suhteen pääasiallisena tarkoituksena vähentää ammoniakin haihtumista. Verrattuna vertailunäytteeseen, johon ureaasi-inhibiittoria ei ole lisätty, in vitro -testissä, joka sisältää ureaasi-inhibiittorin, on osoitettava 20 prosentin vähennys urean (CH4N2O) hydrolyysiasteessa 14 vuorokautta käytön jälkeen suoritetun analyysin perusteella ja 95 prosentin luotettavuustasolla. Vähintään 50 prosenttia EU-lannoitevalmisteen kokonaistyppipitoisuudesta (N) on koostuttava typen (N) ureamuodosta (CH4N2O).

AINESOSALUOKKA (CMC) 2: KASVIT, KASVIEN OSAT TAI KASVIUUTTEET

EU-lannoitevalmiste voi sisältää kasveja, kasvien osia tai kasviuutteita, joita ei ole käsitelty muutoin kuin leikkaamalla, jauhamalla, murskaamalla, siivilöimällä, seulomalla, linkoamalla, puristamalla, kuivaamalla, pakastekäsittelyllä, pakastekuivaamalla tai uuttamalla vedellä tai ylikriittisellä hiilidioksidiuutolla.

Tämän kohdan soveltamiseksi kasvien katsotaan sisältävän sienet ja levät, lukuun ottamatta sinilevää (syanobakteeria).

AINESOSALUOKKA (CMC) 3: KOMPOSTI

1. EU-lannoitevalmiste voi sisältää kompostia, joka on saatu kompostoimalla aerobisesti yksinomaan yhtä tai useampaa seuraavista syötemateriaaleista: a) direktiivissä 2008/98/EY tarkoitettu biojäte, joka on peräisin biojätteen erilliskeräyksestä jätteiden syntypaikalla; b) asetuksen (EY) N:o 1069/2009 32 artiklassa tarkoitetut johdetut tuotteet, joille on määritetty valmistusketjun päätepiste kyseisen asetuksen 5 artiklan 2 kohdan kolmannen alakohdan mukaisesti; c) elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia: — orgaaninen yhdyskuntien kotitalousjätejae, joka on erotettu mekaanisella, fysikaalis-kemiallisella, biologisella ja/tai manuaalisella käsittelyllä; — jätevesiliete, teollisuusliete tai ruoppausliete; sekä — asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet, joille ei ole määritetty valmistusketjun päätepistettä kyseisen asetuksen 5 artiklan 2 kohdan kolmannen alakohdan mukaisesti; d) kompostointilisäaineet, jotka ovat tarpeen kompostointiprosessin tuottavuuden tai ympäristötehokkuuden parantamiseksi edellyttäen, että i) lisäaine on rekisteröity asetuksen (EY) N:o 1907/2006 (3) nojalla asiakirja-aineistoon, joka sisältää — asetuksen (EY) N:o 1907/2006 liitteissä VI, VII ja VIII säädetyt tiedot, ja — asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei sitä nimenomaisesti koske jokin kyseisen asetuksen liitteessä IV tai asetuksen (EY) N:o 1907/2006 liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista, ja ii) kaikkien lisäaineiden kokonaispitoisuus on enintään 5 prosenttia syötemateriaalien kokonaispainosta; tai e) mikä tahansa a, b tai c alakohdassa luetelluista materiaaleista, joka: i) on aiemmin kompostoitu tai mädätetty ja ii) joka sisältää PAH16-yhdisteitä (4) enintään 6 mg/kg kuiva-ainetta.

2. Kompostoinnin on tapahduttava laitoksessa, a) jossa 1 kohdassa tarkoitettujen panosmateriaalien käsittelyyn käytetyt tuotantolinjat on selkeästi erotettu tuotantolinjoista, joilla käsitellään muita kuin 1 kohdassa tarkoitettuja panosmateriaaleja, ja b) jossa estetään syötepanos- ja tuotosmateriaalien fyysinen kosketus, myös varastoinnin aikana.

3. Aerobinen kompostointi on biohajoavien materiaalien kontrolloitua, pääasiassa aerobista hajottamista, jossa biologisesti tuotettu lämpö saa aikaan termofiilisille bakteereille soveltuvat lämpötilat. Kunkin erän kaikki osat on joko säännöllisesti ja perusteellisesti sekoitettava ja käännettävä kokonaisuudessaan tai on käytettävä koneellista ilmanvaihtoa, jotta voidaan varmistaa materiaalin hygieenisyys ja tasalaatuisuus. Kompostointiprosessin aikana kunkin erän kaikissa osissa on oltava jokin seuraavista lämpötila-aika-profiileista: — vähintään 70 °C:n lämpötilassa vähintään 3 päivän ajan, — vähintään 65 °C:n lämpötilassa vähintään 5 päivän ajan, — vähintään 60 °C:n lämpötilassa vähintään 7 päivän ajan tai — vähintään 55 °C:n lämpötilassa vähintään 14 päivän ajan.

4. Komposti saa sisältää a) PAH16-yhdisteitä (5) enintään 6 mg/kg kuiva-ainetta; b) yli 2 mm:n makroskooppisia epäpuhtauksia enintään 3 g/kg kuiva-ainetta joissain seuraavista muodoista: lasi, metalli tai muovi; ja c) edellä b alakohdassa tarkoitettuja makroskooppisia epäpuhtauksia yhteensä enintään 5 g/kg kuiva-ainetta. Alkaen 16 päivästä heinäkuuta 2026 b alakohdassa tarkoitetussa enimmäisraja-arvossa saa yli 2 mm:n muovisia esiintymiä olla enintään 2,5 g/kg kuiva-ainetta. Biojätteen erilliskeräyksessä tapahtuvan edistymisen huomioon ottamiseksi yli 2 mm:n muovin raja-arvoa 2,5 g/kg kuiva-ainetta on arvioitava uudelleen 16 päivään heinäkuuta 2029.

5. Kompostin on täytettävä ainakin yksi seuraavista stabiilisuuskriteereistä: a) Hapenottokyky: — Määritelmä: indikaattori, joka osoittaa missä määrin biohajoava orgaaninen aines hajoaa tietyssä ajassa. Menetelmä ei sovellu materiaalille, jonka sisällöstä yli 20 prosenttia on hiukkaskokoa > 10 mm. — Kriteeri: enintään 25 mmol O2/kg orgaanista ainesta/h; tai b) Itselämpenemiskerroin: — Määritelmä: enimmäislämpötila, jonka komposti saavuttaa standardoiduissa olosuhteissa indikaattorina aerobisen biologisen aktiivisuutensa tilasta. — Kriteeri: vähintään Rottegrad III.

AINESOSALUOKKA (CMC) 4: TUOREKASVIMÄDÄTE

1. EU-lannoitevalmiste voi sisältää mädätettä, joka on saatu mädättämällä anaerobisesti yksinomaan yhtä tai useampaa seuraavista syötemateriaaleista: a) biokaasun tuotantoon kasvatettavat kasvit tai kasvinosat. Tämän kohdan soveltamiseksi kasvien katsotaan sisältävän levät, lukuun ottamatta sinilevää (syanobakteeria); b) mädätyslisäaineet, jotka ovat tarpeen mädätysprosessin tuottavuuden tai ympäristötehokkuuden parantamiseksi edellyttäen, että i) lisäaine on rekisteröity asetuksen (EY) N:o 1907/2006 (6) nojalla asiakirja-aineistoon, joka sisältää — asetuksen (EY) N:o 1907/2006 liitteissä VI, VII ja VIII säädetyt tiedot, ja — asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei sitä nimenomaisesti koske jokin asetuksen (EY) N:o 1907/2006 liitteessä IV tai kyseisen asetuksen liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista, ja ii) kaikkien lisäaineiden kokonaispitoisuus on enintään 5 prosenttia panosmateriaalien kokonaispainosta; tai c) mikä tahansa a alakohdassa luetelluista materiaaleista, joka on aiemmin mädätetty.

2. Anaerobisen mädätyksen on tapahduttava laitoksessa, a) jossa 1 kohdassa tarkoitettujen syötemateriaalien käsittelyyn käytetyt tuotantolinjat on selkeästi erotettu tuotantolinjoista, joilla käsitellään muita kuin 1 kohdassa tarkoitettuja panosmateriaaleja, ja b) jossa estetään syöte- ja tuotosmateriaalien fyysinen kosketus, myös varastoinnin aikana.

3. Anaerobinen mädätys on biohajoavien materiaalien kontrolloitua, pääasiassa anaerobista hajottamista mesofiilisille tai termofiilisille bakteereille soveltuvissa lämpötiloissa. Kunkin erän kaikki osat on säännöllisesti ja perusteellisesti sekoitettava ja käännettävä kokonaisuudessaan, jotta voidaan varmistaa materiaalin hygieenisyys ja tasalaatuisuus. Mädätysprosessin aikana kunkin erän kaikissa osissa on oltava jokin seuraavista lämpötila-aika-profiileista: a) Termofiilinen mädätys 55 °C:n lämpötilassa vähintään 24 tunnin ajan, minkä jälkeen hydraulinen viipymä vähintään 20 päivää; b) Termofiilinen mädätys 55 °C:n lämpötilassa komission asetuksen (EU) N:o 142/2011 (7) liitteessä V olevan I luvun 1 jakson 1 kohdassa kuvatussa, pastöroinnin käsittävässä käsittelyprosessissa; c) Termofiilinen mädätys 55 °C:n lämpötilassa, minkä jälkeen kompostointi — vähintään 70 °C:n lämpötilassa vähintään 3 päivän ajan, — vähintään 65 °C:n lämpötilassa vähintään 5 päivän ajan, — vähintään 60 °C:n lämpötilassa vähintään 7 päivän ajan tai — vähintään 55 °C:n lämpötilassa vähintään 14 päivän ajan; d) Mesofiilinen mädätys 37–40 °C:n lämpötilassa asetuksen (EU) N:o 142/2011 liitteessä V olevan I luvun 1 jakson 1 kohdassa kuvatussa, pastöroinnin käsittävässä käsittelyprosessissa; tai e) Mesofiilinen mädätys 37–40 °C:n lämpötilassa, minkä jälkeen kompostointi — vähintään 70 °C:n lämpötilassa vähintään 3 päivän ajan, — vähintään 65 °C:n lämpötilassa vähintään 5 päivän ajan, — vähintään 60 °C:n lämpötilassa vähintään 7 päivän ajan tai — vähintään 55 °C:n lämpötilassa vähintään 14 päivän ajan.

4. Mädätteen kiinteän ja nestemäisen osan on kummankin täytettävä vähintään yksi seuraavista stabiilisuuskriteereistä: a) Hapenottokyky: — Määritelmä: indikaattori, joka osoittaa missä määrin biohajoava orgaaninen aines hajoaa tietyssä ajassa. Menetelmä ei sovellu materiaalille, jonka sisällöstä yli 20 prosenttia on hiukkaskokoa > 10 mm. — Kriteeri: enintään 25 mmol O2/kg orgaanista ainesta/h; tai b) Biokaasujäännöspotentiaali: — Määritelmä: indikaattori, joka osoittaa paljonko mädätteestä vapautuu kaasua 28 päivän aikana mitattuna näytteen sisältämiin haihtuviin kiinteisiin aineisiin nähden. Testi on tehtävä kolmeen kertaan, ja vaatimuksen noudattamisen osoittamiseksi käytetään keskimääräistä tulosta. Haihtuvina kiinteinä aineina pidetään niitä materiaalinäytteen kiinteitä aineita, jotka häviävät kun kuivia kiinteitä aineita hehkutetaan 550 °C:n lämpötilassa. — Kriteeri: enintään 0,25 l biokaasua/g haihtuvia kiinteitä aineita.

AINESOSALUOKKA (CMC) 5: MUU MÄDÄTE KUIN TUOREKASVIMÄDÄTE

1. EU-lannoitevalmiste voi sisältää mädätettä, joka on saatu mädättämällä anaerobisesti yksinomaan yhtä tai useampaa seuraavista syötemateriaaleista: a) direktiivissä 2008/98/EY tarkoitettu biojäte, joka on peräisin biojätteen erilliskeräyksestä jätteiden syntypaikalla; b) asetuksen (EY) N:o 1069/2009 32 artiklassa tarkoitetut johdetut tuotteet, joille on määritetty valmistusketjun päätepiste kyseisen asetuksen 5 artiklan 2 kohdan kolmannen alakohdan mukaisesti; c) elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia: i) orgaaninen yhdyskuntien kotitalousjätejae, joka on erotettu mekaanisella, fysikaalis-kemiallisella, biologisella ja/tai manuaalisella käsittelyllä; ii) jätevesiliete, teollisuusliete tai ruoppausliete; iii) asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet, joille ei ole määritetty valmistusketjun päätepistettä kyseisen asetuksen 5 artiklan 2 kohdan kolmannen alakohdan mukaisesti; d) mädätyslisäaineet, jotka ovat tarpeen mädätysprosessin tuottavuuden tai ympäristötehokkuuden parantamiseksi edellyttäen, että i) lisäaine on rekisteröity asetuksen (EY) N:o 1907/2006 (8) nojalla asiakirja-aineistoon, joka sisältää — asetuksen (EY) N:o 1907/2006 liitteissä VI, VII ja VIII säädetyt tiedot, ja — asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei sitä nimenomaisesti koske yksi asetuksen (EY) N:o 1907/2006 liitteessä IV tai kyseisen asetuksen liitteessä V olevassa 6, 7, 8 tai 9 kohdassa säädetty rekisteröintivelvollisuutta koskeva vapautus, ja ii) kaikkien lisäaineiden kokonaispitoisuus on enintään 5 prosenttia syötemateriaalien kokonaispainosta; tai e) mikä tahansa a, b tai c alakohdassa luetelluista materiaaleista, joka i) on aiemmin kompostoitu tai mädätetty ja ii) joka sisältää PAH16-yhdisteitä (9) enintään 6 mg/kg kuiva-ainetta.

2. Anaerobisen mädätyksen on tapahduttava laitoksessa, a) jossa 1 kohdassa tarkoitettujen syötemateriaalien käsittelyyn käytetyt tuotantolinjat on selkeästi erotettu tuotantolinjoista, joilla käsitellään muita kuin 1 kohdassa tarkoitettuja syötemateriaaleja, ja b) jossa estetään syöte- ja tuotosmateriaalien fyysinen kosketus, myös varastoinnin aikana.

3. Anaerobinen mädätys on biohajoavien materiaalien kontrolloitua, pääasiassa anaerobista hajottamista mesofiilisille tai termofiilisille bakteereille soveltuvissa lämpötiloissa. Kunkin erän kaikki osat on säännöllisesti ja perusteellisesti sekoitettava ja käännettävä kokonaisuudessaan, jotta voidaan varmistaa materiaalin hygieenisyys ja tasalaatuisuus. Mädätysprosessin aikana kunkin erän kaikissa osissa on oltava jokin seuraavista lämpötila-aika-profiileista: a) Termofiilinen mädätys 55 °C:n lämpötilassa vähintään 24 tunnin ajan, minkä jälkeen hydraulinen viipymä vähintään 20 päivää; b) Termofiilinen mädätys 55 °C:n lämpötilassa asetuksen (EU) N:o 142/2011 liitteessä V olevan I luvun 1 jakson 1 kohdassa kuvatussa, pastöroinnin käsittävässä käsittelyprosessissa; c) Termofiilinen mädätys55 °C:n lämpötilassa, minkä jälkeen kompostointi — vähintään 70 °C:n lämpötilassa vähintään 3 päivän ajan, — vähintään 65 °C:n lämpötilassa vähintään 5 päivän ajan, — vähintään 60 °C:n lämpötilassa vähintään 7 päivän ajan, tai — vähintään 55 °C:n lämpötilassa vähintään 14 päivän ajan; d) Mesofiilinen mädätys 37–40 °C:n lämpötilassa asetuksen (EU) N:o 142/2011 liitteessä V olevan I luvun 1 jakson 1 kohdassa kuvatussa, pastöroinnin käsittävässä käsittelyprosessissa; tai e) Mesofiilinen mädätys 37–40 °C:n lämpötilassa, minkä jälkeen kompostointi — vähintään 70 °C:n lämpötilassa vähintään 3 päivän ajan, — vähintään 65 °C:n lämpötilassa vähintään 5 päivän ajan, — vähintään 60 °C:n lämpötilassa vähintään 7 päivän ajan, tai — vähintään 55 °C:n lämpötilassa vähintään 14 päivän ajan.

4. 16 -yhdisteitä Mädätteen kiinteä ja nestemäinen osa saavat kumpikin sisältää PAH-yhdisteitä ( 10 ) enintään 6 mg/kg kuiva-ainetta.

5. Mädäte saa sisältää: a) makroskooppisia yli 2 mm:n epäpuhtauksia enintään 3 g/kg kuiva-ainetta joissain seuraavista muodoista: lasi, metalli tai muovi; ja b) a alakohdassa tarkoitettuja makroskooppisia epäpuhtauksia yhteensä enintään 5 g/kg kuiva-ainetta. Alkaen 16 päivästä heinäkuuta 2026 a kohdassa tarkoitetussa enimmäisraja-arvossa saa yli 2 mm:n muovisia esiintymiä olla enintään 2,5 g/kg kuiva-ainetta. Biojätteen erilliskeräyksessä tapahtuvan edistymisen huomioon ottamiseksi yli 2 mm:n muovin raja-arvoa 2,5 g/kg kuiva-ainetta on arvioitava uudelleen 16 päivään heinäkuuta 2029.

6. Mädätteen kiinteän ja nestemäisen osan on kummankin täytettävä vähintään yksi seuraavista stabiilisuuskriteereistä: a) Hapenottokyky: — Määritelmä: indikaattori, joka osoittaa missä määrin biohajoava orgaaninen aines hajoaa tietyssä ajassa. Menetelmä ei sovellu materiaalille, jonka sisällöstä yli 20 prosenttia on hiukkaskokoa > 10 mm. — Kriteeri: enintään 25 mmol O2/kg orgaanista ainesta/h; tai b) Biokaasujäännöspotentiaali: — Määritelmä: indikaattori, joka osoittaa paljonko mädätteestä vapautuu kaasua 28 päivän aikana mitattuna näytteen sisältämiin haihtuviin kiinteisiin aineisiin nähden. Testi on tehtävä kolmeen kertaan, ja vaatimuksen noudattamisen osoittamiseksi käytetään keskimääräistä tulosta. Haihtuvina kiinteinä aineina pidetään niitä materiaalinäytteen kiinteitä aineita, jotka häviävät kun kuivia kiinteitä aineita hehkutetaan 550 °C:n lämpötilassa. — Kriteeri: enintään 0,25 l biokaasua /g haihtuvia kiinteitä aineita.

AINESOSALUOKKA (CMC) 6: ELINTARVIKETEOLLISUUDEN SIVUTUOTTEET

1. EU-lannoitevalmiste saa sisältää ainesosia, jotka muodostuvat jostakin seuraavista aineista: a) elintarviketeollisuuskalkki, eli elintarviketeollisuudesta peräisin oleva materiaali, joka saadaan karbonoimalla orgaanista ainesta käyttäen yksinomaan luonnon lähteistä peräisin olevaa poltettua kalkkia; b) melassi, eli viskoosinen sivutuote sokerijuurikkaan tai sokeriruo'on jalostuksessa sokeriksi; c) vinassi, eli viskoosinen sivutuote melassin käymisprosessissa etanoliksi, askorbiinihapoksi tai muiksi tuotteiksi; d) rankki, eli sivutuote alkoholijuomien valmistuksessa; e) kasvit, kasvien osat tai kasviuutteet, jotka ovat käyneet läpi ainoastaan lämpökäsittelyn tai lämpökäsittelyn ainesosaluokassa (CMC) 2 tarkoitettujen käsittelymenetelmien lisäksi; tai f) juomavedentuotannosta peräisin oleva kalkki, eli jäämä, jota vapautuu tuotettaessa juomavettä pohjavedestä tai pintavedestä ja joka koostuu lähinnä kalsiumkarbonaatista.

2. Kaikki EU-lannoitevalmisteeseen sellaisenaan tai seoksena sisällytettävät aineet on pitänyt rekisteröidä asetuksen (EY) N:o 1907/2006 mukaisesti ( 11 ) asiakirja-aineistoon, joka sisältää a) asetuksen (EY) N:o 1907/2006 liitteissä VI, VII ja VIII säädetyt tiedot, ja b) asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei niitä nimenomaisesti koske jokin kyseisen asetuksen liitteessä IV tai asetuksen (EY) N:o 1907/2006 liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

AINESOSALUOKKA (CMC) 7: MIKRO-ORGANISMIT

Toimintoperusteiseen tuoteluokkaan (PFC) 6(A) kuuluva EU-lannoitevalmiste voi sisältää mikro-organismeja, mukaan lukien mikro-organismit, jotka ovat kuolleita tai joiden solut ovat tyhjät, sekä niiden tuotantoalustojen haitattomia jäämiä, joille

— ei ole tehty muita käsittelyjä kuin kuivaaminen tai pakastekuivaaminen ja jotka

— on lueteltu seuraavassa taulukossa: Azotobacter spp. Mycorrhizal fungi Rhizobium spp. Azospirillum spp.

AINESOSALUOKKA (CMC) 8: RAVINNEPOLYMEERIT

1. EU-lannoitevalmiste voi sisältää polymeerejä, jotka koostuvat yksinomaan ainesosaluokkaa (CMC) 1 koskevassa 1 ja 2 kohdassa esitettyjen kriteerien mukaisista monomeeriaineista, kun polymerisoinnin tarkoituksena on kontrolloida ravinteiden vapautumista yhdestä tai useammasta monomeeriaineesta.

2. Vähintään 60 prosentin polymeereistä on oltava liukoista fosfaattipuskuriliuokseen, jonka pH on 7,5 100 °C:n lämpötilassa.

3. Lopullisina hajoamistuotteina on oltava ainoastaan ammoniakkia (NH 3 ), vettä ja hiilidioksidia (CO 2 ).

4. Polymeerit saavat sisältää vapaata formaldehydiä enintään 600 ppm.

AINESOSALUOKKA (CMC) 9: MUUT POLYMEERIT KUIN RAVINNEPOLYMEERIT

1. EU-lannoitevalmiste voi sisältää muita polymeerejä kuin ravinnepolymeerejä ainoastaan silloin, kun polymeerin tarkoituksena on a) kontrolloida veden pääsyä ravinteiden hiukkasiin ja tätä kautta ravinteiden luovutusta (tällöin polymeeriä kutsutaan yleisesti 'pintakäsittelyaineeksi'); b) parantaa EU-lannoitevalmisteen vedenpidätyskykyä tai vettyvyyttä; tai c) toimia sideaineena toimintoperusteiseen tuoteluokkaan (PFC) 4 kuuluvassa EU-lannoitevalmisteessa.

2. Alkaen 16 päivästä heinäkuuta 2026 1 kohdan a ja b alakohdassa tarkoitettujen polymeerien on täytettävä 42 artiklan 6 kohdassa tarkoitetuilla delegoiduilla säädöksillä määritellyt biohajoavuuskriteerit. Jos tällaisia kriteereitä ei ole, mitkään kyseisen päivän jälkeen markkinoille saatetut EU-lannoitevalmisteet eivät saa sisältää tällaisia polymeerejä.

3. Edellä 1 kohdan a ja b alakohdassa tarkoitetulla polymeerillä ja sen hajoamisen sivutuotteilla ei saa olla haitallista kokonaisvaikutusta eläinten tai kasvien terveyteen taikka ympäristöön silloin kun EU-lannoitevalmistetta käytetään kohtuudella ennakoitavissa olosuhteissa. Polymeerin on läpäistävä akuuttia toksisuutta mittaava kasvien kasvatuskoe, akuuttia toksisuutta mittaava lierokoe sekä nitrifikaationestokoe maaperän mikro-organismeilla seuraavasti: a) Akuuttia toksisuutta mittaavassa kasvien kasvatuskokeessa on testimateriaalille altistetussa maaperässä kasvatetun testattavan kasvilajin itävyysasteen ja kasvibiomassan oltava yli 90 prosenttia vastaavassa verrokkimaassa, jota ei ole altistettu testimateriaalille, kasvatetun saman kasvilajin itävyysasteesta ja kasvibiomassasta. Tuloksia pidetään luotettavina vain, jos vertailumateriaalissa (verrokkimaassa) — itävyys on vähintään 70 prosenttia; — taimissa ei ole näkyviä fytotoksisia vaikutuksia (esimerkiksi kloroosia, nekroosia, kuihtumista, lehtien ja versojen epämuodostumia) ja kasveissa ilmenee vain kyseiselle lajille tavanomaista kasvussa ja morfologiassa tapahtuvaa vaihtelua; — itäneiden kontrollitaimien keskimääräinen eloonjääneisyys on vähintään 90 prosenttia koko tutkimuksen ajan; ja — yksittäisen lajin ympäristöolosuhteet ovat identtiset ja kasvualustassa on yhtä paljon samasta lähteestä peräisin olevaa maa-ainesta, tukiainetta tai substraattia. b) Akuuttia toksisuutta mittaavassa lierokokeessa todettu kuolleisuus ja testimateriaalille altistetussa maaperässä elossa olevien lierojen biomassa saavat erota enintään 10 prosenttia vastaavassa verrokkimaassa, jota ei ole altistettu testimateriaalille, havaituista vastaavista tuloksista. Tuloksia pidetään luotettavina, jos: — havaittu kuolleisuus vertailumateriaalissa (verrokkimaassa) on alle 10 prosenttia, ja — lierojen biomassan keskimääräinen hävikki (keskipaino) verrokkimaassa on enintään 20 prosenttia. c) Maaperän mikro-organismeilla tehtävässä nitrifikaationestokokeessa nitriittiä on muodostuttava testimateriaalille altistetussa maaperässä yli 90 prosenttia siitä määrästä, joka muodostuu vastaavassa verrokkimaassa, jota ei ole altistettu testimateriaalille. Tuloksia pidetään luotettavina, jos rinnakkaisten vertailunäytteiden (verrokkimaa) ja koenäytteiden välinen vaihtelu on alle 20 prosenttia.

AINESOSALUOKKA (CMC) 10: ASETUKSESSA (EY) N:O 1069/2009 TARKOITETUT JOHDETUT TUOTTEET

EU-lannoitevalmiste voi sisältää asetuksessa (EY) N:o 1069/2009 tarkoitettuja johdettuja tuotteita, jotka ovat saavuttaneet kyseisen asetuksen mukaisesti määritellyn valmistusketjun päätepisteen ja jotka luetellaan ja täsmennetään seuraavassa taulukossa (12):

AINESOSALUOKKA (CMC) 11: DIREKTIIVISSÄ 2008/98/EY TARKOITETUT SIVUTUOTTEET

1. EU-lannoitevalmiste saa sisältää direktiivissä 2008/98/EY tarkoitettuja sivutuotteita, paitsi seuraavia ( 13 ) a) asetuksessa (EY) N:o 1069/2009 tarkoitetut eläimistä saatavat sivutuotteet tai niistä johdetut tuotteet, b) polymeerit, c) komposti tai d) mädäte.

2. Sivutuotteiden on oltava rekisteröityjä asetuksen (EY) N:o 1907/2006 nojalla asiakirja-aineistoon, joka sisältää: a) asetuksen (EY) N:o 1907/2006 liitteissä VI, VII ja VIII säädetyt tiedot, ja b) asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei niitä nimenomaisesti koske jokin kyseisen asetuksen liitteessä IV tai asetuksen (EY) N:o 1907/2006 liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

3. Alkaen 16 päivästä heinäkuuta 2022 sivutuotteiden on täytettävä 42 artiklan 7 kohdassa tarkoitetulla delegoidulla asetuksella määritellyt kriteerit. Kyseisen päivän jälkeen markkinoille saatetut EU-lannoitevalmisteet eivät saa sisältää sellaisia 1 kohdassa tarkoitettuja sivutuotteita, jotka eivät ole kyseisten kriteerien mukaisia.

(1) Vaikka jokin materiaali on jätetty ainesosaluokan (CMC) 1 ulkopuolelle, se voi silti olla sallittu ainesosa toisen, erilaiset vaatimukset asettavan ainesosaluokan (CMC) perusteella. Ks. esimerkiksi ainesosaluokka (CMC) 3 kompostista, ainesosaluokat (CMC) 4 ja 5 mädätteistä, ainesosaluokat (CMC) 8 ja 9 polymeereistä, ainesosaluokka (CMC) 10 asetuksessa (EY) N:o 1069/2009 tarkoitetuista sivutuotteista tai ainesosaluokka (CMC) 11 direktiivissä 2008/98/EY tarkoitetuista sivutuotteista.

(2) Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

(3) Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

(4) Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.

(5) Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.

(6) Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

(7) Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).

(8) Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

(9) Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.

(10) Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.

(11) Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

(12) Taulukko valmistellaan 42 artiklan 5 kohdassa tarkoitetuilla delegoiduilla säädöksillä.

(13) Vaikka jokin materiaali on jätetty ainesosaluokan (CMC) 11 ulkopuolelle, se voi silti olla sallittu ainesosa toisen, erilaiset vaatimukset asettavan ainesosaluokan (CMC) perusteella. Ks. esimerkiksi ainesosaluokka (CMC) 3 kompostista, ainesosaluokat 4 ja 5 mädätteistä, ainesosaluokat (CMC) 8 ja 9 polymeereistä tai ainesosaluokka (CMC) 10 asetuksessa (EY) N:o 1069/2009 tarkoitetuista johdetuista tuotteista.